rejauldu/bengali-wikipedia huggingface dataset:
সুলেইমান ইবনে কুতালমিশ (, , ) আনাতোলিয়ায় স্বাধীন সেলযুক তুর্কি রাষ্ট্রের প্রতিষ্ঠাতা যা রুম সালতানাত নামে তিনি ১০৭৭ থেকে আমৃত্যু ১০৮৬ সাল পর্যন্ত শাসন করেন।  জীবন সুলেইমান ছিলেন কুতালমিশের পুত্র, যে নিজের চাচাতো ভাই আল্প আরসালানের বিরুদ্ধে সেলযুক সাম্রাজ্যের সংগ্রাম করে সিংহাসন পেতে ব্যর্থ হয়েছিল। কুতালমিশ ১০৬৪ সালে মৃত্যুবরণ করার পর সুলেমাইন তার তিন ভাইকে সাথে নিয়ে বৃষ পর্বতমালায় পালিয়ে যান এবং সেখানে সাম্রাজ্যের সীমান্তের বাইরে বসবাসরত তুর্কমেন উপজাতিদের আশ্রয় প্রার্থনা করেন। আল্প আরসালান এর প্রতিক্রিয়ায় তাদের বিরুদ্ধে সামরিক অভিযান চালান। চার ভাইদের মাঝে সুলেইমান একা বেঁচে ফিরেন এবং তুর্কমেনদের মাঝে নিজের তার নেতৃত্ব সুসংহত করতে সফল হোন।  শাসনকাল ১০৭৮ সালে বাইজেন্টাইন সম্রাট সপ্তম মাইকেল সিংহাসনের জন্য তার প্রতিদ্বন্দ্বী আনাতোলীয় থিমের সেনাপতি নাইকেফোরস বোটানিয়াটসের বিরুদ্ধে সুলেইমানের সাহায্য চান। সুলেইমান বোটানিয়াটসের ছোট সেনাদলের সাথে কোটাইয়াম ও নাইকিয়ার মধ্যবর্তী স্থানে লড়াই করেন যার ফলে সে সুলেমাইনকে সম্রাটের চেয়ে উচ্চতর সুবিধা প্রদানের বিনিময়ে তার সাথে বিদ্রোহে অংশ নেওয়ার প্রস্তাব করেন। নাইকেফোরস প্রস্তাবের খেলায় সফল হয় এবং বিনিময়ে সুলেমাইনের তুর্কমেনদের কনস্টান্টিনোপলের নিকটে বসফরাসের এশিয়ার অংশে বসতি স্থাপনের অনুমতি দেয়। এর দুই বছর পরে সুলেইমান আরেক প্রতিদ্বন্দ্বী নাইকেফোরস মেলিসেনোসের নিকট হাত বাড়িয়ে দেয়। এরপর পরবর্তী নাইকেফোরস তুর্কমেনদের স্থায়ীভাবে বসতিস্থাপনের জন্য নাইকিয়ার ফটক খুলে দেয়। সমস্ত বিথিনিয়া শীঘ্রই সুলেইমানের নিয়ন্ত্রণে চলে আসে, তিনি এমন এক পরিস্থিতিতে চলে আসেন যার ফলে তার হাতে কনস্টান্টিনোপল ও আনাতোলিয়ার বাইজেন্টাইন অঞ্চলগুলোর মাঝে যোগাযোগ বন্ধ করে দেওয়ার ক্ষমতা চলে আসে।  ১০৮৪ সালে সুলেইমান নাইকিয়া ছেড়ে চলে যায় এবং যাওয়ার পূর্বে তার ভৃত্য আবুল কাশিমকে নাইকিয়ার দায়িত্ব প্রদান করে।  সুলেইমান তার সাম্রাজ্য বিস্তৃত করতে থাকে। ১০৮৪ সালে তিনি এন্টিওক জয় করেন এবং এর বাসিন্দাদের উপর গণহত্যা চালান। অধিকন্তু, সেন্ট ক্যাসিয়ানাস গির্জার সম্পত্তি লুট করা হয় এবং এটিকে মসজিদে রূপান্তরিত করা হয়।  মৃত্যু ১০৮৬ সালে সুলেইমান সাম্রাজ্য বিস্তৃতির লক্ষ্যে আলেপ্পো অবরোধ করেন এবং আত্মসমর্পণ করতে আহবান করেন। আলেপ্পোর আমির সিরিয়ার সেলজুক শাসক প্রথম তুতুশকে তার নিকট শহর সমর্পণ করবে জানিয়ে বার্তা পাঠান। তুতুশের বাহিনীর রওনা করার খবর শুনে সুলেমাইন অবরোধ বন্ধ রেখে তার সাথে দেখা করার উদ্দেশ্যে যাত্রা করতে থাকে। আলেপ্পোর নিকটে, সুলেইমানের বাহিনী তুতুশের বাহিনীর সামনে থেকে পালিয়ে যায় এবং সুলেইমান মারা যান। সুলেইমানের পুত্র প্রথম কিলিজ আরসালানকে বন্দী করে ইসফাহানে মালিক শাহের নিকট স্থানান্তর করা হয়।  প্রথম মালিক শাহের মৃত্যুর পর প্রথম কিলিজ আরসালান রুম সালতানাত পুনঃপ্রতিষ্ঠা করেন।  তথ্যসূত্র  উৎস  বিষয়শ্রেণী:১১শ শতাব্দীতে জন্ম বিষয়শ্রেণী:১০৮৬-এ মৃত্যু বিষয়শ্রেণী:রুমের সুলতান বিষয়শ্রেণী:বাইজেন্টাইন–সেলযুক যুদ্ধ বিষয়শ্রেণী:প্রতিষ্ঠাতা রাজশাসক
ডান|থাম্ব|ইয়েমেনের আমরান শহরের কাদামাটির ঘর কাদা বা কর্দম হলো পানি ও মাটি এর একটি আঠালো, অর্ধ তরল মিশ্রণ। পৃথিবীর অনেক স্থানেই ঘর বাড়ি নির্মাণে কাদামাটির ব্যবহার রয়েছে।  ডান|থাম্ব|রাস্তার কাদায় আটকে যাওয়া ট্রাক।  থাম্ব|মৃত সাগর এলাকার কাদায় স্নানরত এক ব্যক্তি। কাদামাটির মধ্যে কেঁচো, ব্যাঙ, শামুক, কাঁকড়া, ঝিনুক, বাগদা চিংড়ি ইত্যাদি প্রাণী বাস করে। শূকর, জলহস্তী, গণ্ডার, মহিষ, ক্যাপিবারা ও হাতি সূর্যালোকের গরম থেকে বাঁচার জন্য কাদামাটিতে গড়াগড়ি দিয়ে স্নান করে থাকে। কাদামাটির প্রসাধন গুণাগুণে বিশ্বাসী অনেক মানুষও কাদায় স্নান করে থাকে।  হাইতিতে খাদ্য সংকটকালীন সময়ে কাদা মাটির টুকরাকে অনেকে খাদ্য হিসাবে গ্রহণ করে থাকে। Haiti: Mud cakes become staple diet    তথ্যসূত্র   বিষয়শ্রেণী:জলজ বাস্তুসংস্থান বিষয়শ্রেণী:মৃত্তিকা বিষয়শ্রেণী:মাটি ভিত্তিক নির্মাণ সামগ্রী বিষয়শ্রেণী:সিরামিক উপকরণ
শুভ মঙ্গল জ্যাদা সাবধান (, বাংলা: বিয়ের ব্যাপারে অতিরিক্ত সতর্ক হও) হচ্ছে ভারতের হিন্দি ভাষার একটি চলচ্চিত্র। দুজন সমকামী পুরুষের প্রেমকাহিনী নিয়ে নির্মিত এই চলচ্চিত্রে আয়ুষ্মান খুরানা এবং জিতেন্দ্র কুমার মুখ্য চরিত্রে অভিনয় করেছেন। ২০১৭ সালে আয়ুষ্মান খুরানা এবং ভূমি পেডনেকার অভিনীত চলচ্চিত্র শুভ মঙ্গল সাবধান চলচ্চিত্রের নামানুসারে এই চলচ্চিত্রটির নাম রাখা হয়েছে। চলচ্চিত্রটির কাহিনী লিখেছেন হিতেশ কেবল্য যিনি চলচ্চিত্রটির পরিচালনার দায়িত্বও পালন করেছেন। ২০১৯ সালের ১০ই সেপ্টেম্বর চলচ্চিত্রটির শুটিং শুরু হয় এবং ১৬ই ডিসেম্বর শেষ হয়; চলচ্চিত্রটি ২০২০ সালের ২১এ ফেব্রুয়ারি মুক্তি পায়।  অভিনয়ে আয়ুষ্মান খুরানা - কার্তিক সিংহ জিতেন্দ্র কুমার - অমন ত্রিপাঠি নীনা গুপ্তা - সুনয়না ত্রিপাঠি মানবী গাগরু - রজনী ত্রিপাঠী গজরাজ রায় - শঙ্কর ত্রিপাঠি মানুঋষি চাড্ডা - চমন ত্রিপাঠি সুনিতা রাজওয়ার - চম্পা ত্রিপাঠি  তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:২০২০-এর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র বিষয়শ্রেণী:এলজিবিটিকিউ সম্পর্কিত প্রণয়ধর্মী চলচ্চিত্র বিষয়শ্রেণী:ভারতীয় ধারাবাহিক চলচ্চিত্র বিষয়শ্রেণী:সমকামী পুরুষ সম্পর্কিত চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:টি-সিরিজের চলচ্চিত্র
আলভারো হোসে সামোরা মাতা (জন্ম ৯ মার্চ ২০০২) একজন কোস্টারিকান পেশাদার ফুটবলার যিনি কোস্টারিকান ক্লাব দেপোর্তিভো সাপ্রিসা এবং কোস্টারিকা জাতীয় দলের হয়ে মিডফিল্ডার হিসেবে খেলেন।   আন্তর্জাতিক ক্যারিয়ার  সামোরা ২৩ সেপ্টেম্বর ২০২২-এ দক্ষিণ কোরিয়া জাতীয় ফুটবল দলের বিপক্ষে একটি প্রীতি ম্যাচে কোস্টারিকার হয়ে জাতীয় দলে অভিষেক করেন। হাফ টাইমে গেরসন টরেসের বিকল্প হিসেবে মাঠে নামেন তিনি।  কাতারে ২০২২ ফিফা বিশ্বকাপের জন্য তাকে চূড়ান্ত ২৬ সদস্যের কোস্টারিকা দলে তাকে ডাকা হয়েছিল।   তথ্যসূত্র    বহিঃসংযোগ       বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:কোস্টা রিকার আন্তর্জাতিক ফুটবলার বিষয়শ্রেণী:দেপোর্তিভো সাপ্রিসার খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:কোস্টা রিকান ফুটবলার বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:লিগা এফপিডির খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২০২৫ কনকাকাফ গোল্ড কাপের খেলোয়াড়
হারারে স্পোর্টস ক্লাব () জিম্বাবুয়েের হারারে এলাকায় অবস্থিত একটি ক্রিকেট খেলার মাঠ। সূচনালগ্ন থেকেই এটি রোডেশিয়া ও জিম্বাবুয়েের প্রধান ক্রিকেট মাঠের মর্যাদা পেয়ে আসছে। সচরাচর মাঠটি সলসবারি স্পোর্টস ক্লাব নামে পরিচিত। অক্টোবর, ১৯৯২ সালে টেস্ট মাঠের পরিচিতি পায়। জিম্বাবুয়ের উদ্বোধনী টেস্টে প্রতিপক্ষ ভারতীয় দল এ মাঠে নেমেছিল। কিছুদিন পরই এ মাঠে প্রথমবারের মতো একদিনের আন্তর্জাতিক ক্রিকেট খেলা অনুষ্ঠিত হয়। এছাড়াও, জিম্বাবুয়ে প্রথমবারের মতো টেস্টে বিজয় লাভ করেছিল।Heatley, pp. 191.   বিবরণ  স্টেডিয়ামের চতুর্দিকে জাকারান্দা গাছের আচ্ছাদন রয়েছে। ভিতরে রয়েছে সুন্দর প্যাভিলিয়ন। হারারে স্টেডিয়ামটি নগরের কেন্দ্রস্থলে অবস্থিত। এর একপাশে রয়েছে প্রেসিডেন্সিয়াল প্যালেস ও অন্য পার্শ্বে রয়্যাল হারারে গলফ ক্লাব। অক্টোবর, ১৯৯২ থেকে টেস্ট ক্রিকেট খেলা উদ্বোধনের পর টেস্ট ও একদিনের আন্তর্জাতিক ক্রিকেট খেলার জন্য দেশের প্রধান মাঠের মর্যাদা পেয়ে আসছে। মাঠে দর্শক ধারণ সংখ্যা দশ হাজার হলেও প্রয়োজনে অস্থায়ীভাবে আসন সংখ্যা বাড়ানো যায়। ১৯৫৬ সালে এ মাঠে সর্বোচ্চ ছাব্বিশ হাজার দর্শক এসেছিলেন রোডেশিয়া বনাম এমসিসির মধ্যকার খেলা দেখতে।  এ মাঠটি স্থানীয় ম্যাশোনাল্যান্ড ঈগলস ক্লাবটি ব্যবহার করে থাকে। এছাড়াও, হারারে স্পোর্টস ক্লাব দেশের ক্রিকেট বোর্ড জিম্বাবুয়ে ক্রিকেট ইউনিয়ন কর্তৃক ব্যবহৃত হয়।   পরিকল্পনা  অক্টোবর, ২০১০ সালে জিম্বাবুয়ে ক্রিকেট ঘোষণা করে যে, নভেম্বরে অনুষ্ঠিতব্য ঘরোয়া টুয়েন্টি২০ প্রতিযোগিতা আয়োজনের লক্ষ্যে হারারে স্পোর্ট ক্লাব এবং মুতারে স্পোর্টস ক্লাবের উন্নয়ন করা হবে। এরফলে আসন সংখ্যা বৃদ্ধি, দর্শকদের সুযোগ-সুবিধা, প্রশিক্ষণের সুযোগ এবং মাঠের সুবিধা বৃদ্ধিসহ দিন/রাত ক্রিকেট আয়োজনের লক্ষ্যে ফ্লাডলাইটের ব্যবস্থা করা হবে। এরফলে টেস্ট ক্রিকেটে জিম্বাবুয়ের পুনরায় অংশগ্রহণে ব্যাপক সুবিধা প্রদান করবে।Zimbabwe plan ground renovation, retrieved: 28 April, 2013   তথ্যসূত্র    পাদটীকা   Heatley, Michael (2009). World Cricket Grounds: A Panoramic Vision. Compendium. .   আরও পড়ুন   ২০০৩ ক্রিকেট বিশ্বকাপ  জিম্বাবুয়ে জাতীয় ক্রিকেট দল  ২০১৩ বাংলাদেশ ক্রিকেট দলের জিম্বাবুয়ে সফর   বহিঃসংযোগ   Profile by Cricinfo  বিষয়শ্রেণী:জিম্বাবুয়ের ক্রিকেট মাঠ বিষয়শ্রেণী:২০০৩ ক্রিকেট বিশ্বকাপ বিষয়শ্রেণী:জিম্বাবুয়ের টেস্ট ক্রিকেট মাঠ বিষয়শ্রেণী:হারারের ক্রীড়া বিষয়শ্রেণী:হারারের ভবন ও স্থাপনা বিষয়শ্রেণী:২০০৩ ক্রিকেট বিশ্বকাপের স্টেডিয়াম
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  আফতাবুজ্জামান (আলাপ) ২৩:১১, ১৬ অক্টোবর ২০২৪ (ইউটিসি) :সিক্স৫সিক্স   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () WP:কোম্পানি পূরণ করেনা। –TANBIRUZZAMAN (💬) ২০:৫২, ৯ অক্টোবর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ডান|থাম্ব|350x350পিক্সেল| ক্রিশ্চিয়ানিয়ায় গাঁজা ও হেরোইন বিরোধী ম্যুরাল ডেনমার্কে গাঁজা বিনোদনমূলক ব্যবহারের জন্য অবৈধ, তবে জানুয়ারি ২০১৮ সালে শুরু করা চার বছরের পাইলট প্রোগ্রামের মাধ্যমে চিকিৎসা ব্যবহারে অনুমতি দেওয়া হয়।  গাঁজা বিক্রি এবং ব্যবহার, যদিও বেআইনি, ফ্রিটাউন ক্রিশ্চিয়ানিয়ার কোপেনহেগেন পাড়ায় অনানুষ্ঠানিকভাবে সহ্য করা হয়েছে। ২০১৬ এর গোলাগুলির পরে গাঁজা ব্যবসা সম্পর্কে আশেপাশের এলাকাটি অনিশ্চিত ছিল, কিন্তু শেষ পর্যন্ত এটি রাখার সিদ্ধান্ত নেয়া হয়।  যাইহোক, সম্প্রতি, একটি ডেনীয় কোম্পানি একটি আইপিও চালু করার জন্য প্রথম গাঁজা কোম্পানি হতে যাচ্ছে।    জরিমানা  অল্প পরিমাণের জন্য শাস্তি ( পর্যন্ত) ব্যক্তিগত ব্যবহারের জন্য সাধারণত জরিমানা।  সামাজিকভাবে দুর্বল ব্যক্তিদের মতো কিছু ক্ষেত্রে জরিমানার পরিবর্তে একটি সতর্কবার্তা দেওয়া যেতে পারে।  বড় পরিমাণে (-এর বেশি) সাধারণত জেলের সাজা হয়।  গাঁজার প্রভাবে গাড়ি চালানো বেআইনি এবং রক্তের নমুনায় টিএইসি এর সামান্য পরিমাণ বাদে বাকি সবই জরিমানা এবং ড্রাইভারের লাইসেন্স (শর্তসাপেক্ষ বা নিঃশর্ত) হারাতে হতে পারে। Engmann, T.S. (30 June 2016). Mildere straf for hashkørsel på vej. DR Nyheder. Retrieved 24 November 2016.   ব্যবহার  এর অবৈধ অবস্থা থাকা সত্ত্বেও, ইউরোপিয়ান মনিটরিং সেন্টার ফর ড্রাগস অ্যান্ড ড্রাগ অ্যাডিকশন (২০১৫) এর একটি রিপোর্ট দেখায় যে এর চেয়ে সামান্য বেশিপ্রাপ্তবয়স্ক ডেনীয়দের মধ্যে তাদের জীবনের কোনো না কোনো সময়ে গাঁজা খেয়েছেন, যা ইউরোপীয় গড় থেকে বেশি যেখানে শুধুমাত্র ফ্রান্সের অবস্থান বেশি। Ingeman, N. (8 August 2016). Hver tredje dansker har røget hash . bias-nu. Retrieved 24 November 2016. একই সমীক্ষার উপর ভিত্তি করে, গত বছরে ৭% এরও কম লোক গাঁজা ব্যবহার করেছে, যা ইউরোপীয় গড় থেকেও বেশি, তবে প্রায় ফিনল্যান্ড এবং যুক্তরাজ্যের মতো এবং চেক প্রজাতন্ত্র, ফ্রান্স, ইতালি, নেদারল্যান্ডস এবং স্পেনের নীচে।    তথ্যসূত্র   বিষয়শ্রেণী:ডেনমার্কে গাঁজা বিষয়শ্রেণী:দেশ অনুযায়ী গাঁজা
থাম্ব|টি১০০ মডেলের অটোকলিমেটর|alt=|250x250পিক্সেল অটোকলিমেটর একটি ডবল কনভেন্স লেন্স, একে তলিমেটিং লেন্স বলে। এই লেন্সের বৈশিষ্ট্য হলাে, এর ফোকাস বিন্দুতে আলােক রশ্মি আপতিত বা পতিত হলে রশিসমূহ কলিনেটিং লেন্সের ভেতর দিয়ে প্রসারিতভাবে বের হয়ে অক্ষের সমান্তরালে চলতে থাকে। লেন্স অক্ষের সাথে লম্বভাবে কোন প্রতিফলক স্থাপন করলে, আলােক রশি ঐ প্রতিফলিত হয়ে পূনরায় ফোকাস বিন্দুতে ফিরে আসে। যদি প্রতিফলক রশ্মির সাথে লম্বভাবে স্থাপন না করে সামান্য কৌশিক ভাবে রাখা হয় তাহলে প্রসারিত ফোকাস তলে অপর একটি বিন্দুতে প্রতিবিম্বের সৃষ্টি করবে।  দুই বিন্দুর সংযােজক রেখা লেন্সের কেন্দ্রে কোনের সৃষ্টি করবে। উক্ত কোণ প্রতিফলকে উৎপন্ন কোণের দ্বিগুণ হবে। লেন্সের ফোকাস দূরত্ব, প্রতিফলকের কোণ এবং ফোকাস বিন্দু ও ফোকাস তলে প্রতিফলিত বিন্দুর দূরত্বের উপর কৌণিক ও রৈকি পরিমাপ নির্ভরশীল।   তথ্যসূত্র   বিষয়শ্রেণী:বীক্ষণ যন্ত্র বিষয়শ্রেণী:পরিমাপক যন্ত্র
পৌবি লাই হল একটি প্রাচীন ড্রাগন পাইথন, যা মণিপুরের লোকতাক হ্রদে বাস করত।প্রাণীটি মৈতৈ পুরাণে ও লোককথায় উল্লেখিত হয়েছে। এটি "লোক নেস দানব-এর মণিপুরি সংস্করণ" নামেও পরিচিত।   পুরাণ  থাম্ব|335x335পিক্সেল|পৌবি লাই-এর একটি চিত্রণ লোকতাক হ্রদে ময়রাং-এর জেলেদের মাছ ধরার কারণে পৌবি লাই-এর আত্মা জাগ্রত হয়। রাগান্বিত হয়ে পৌবি লাই বহু মানুষের বসতি ধ্বংস করেন ও অসংখ্য মানুষকে হত্যা করেন। তিনি প্রাচীন ময়রাং রাজ্য ধ্বংস করতে চাইলেন এবং প্রতিদিন এক ঝুড়ি চাল ও একজন মানুষ বলি দেওয়ার দাবি করেন। এতে ময়রাং-এর জনগণ আতঙ্কিত হয়।   পাঠ্য  পৌবি লাই সম্পর্কে খোংগুল লিরাকপা নামক প্রাচীন মৈতৈ পান্ডুলিপিতে উল্লেখ রয়েছে।   জনপ্রিয় সংস্কৃতিতে  ২০০২ সালে কারিগর করম দীনেশ্বর স্বপ্নে পৌবি লাই-এর চিত্র তৈরি করার নির্দেশ পান। পরে তিনি একটি বিশাল বৃক্ষের শিকড় খুঁজে পান এবং ৬ মাসে ২১ ফুট দীর্ঘ কাঠের ভাস্কর্য তৈরি করেন।   তথ্যসূত্র    বহিঃসংযোগ    পৌবি লাই- জাতীয় জাদুঘরে পৌবি লাই-এর একক বস্তু প্রদর্শনী  পৌবি লাই- পৌবি লাই নামক বিশাল পাইথনের গল্প
মতিঝিল থানা বাংলাদেশের ঢাকার একটি কেন্দ্রীয় ব্যবসায়িক এলাকা এবং একটি থানা।  এটি ঢাকার প্রাথমিক কেন্দ্রীয় ব্যবসায়িক এলাকা এবং দেশের বৃহত্তম বাণিজ্যিক ও আর্থিক কেন্দ্র।  ঢাকার জিরো পয়েন্টের সাথে সাথেই অবস্থিত মতিঝিল এলাকাটি। এখানে ঢাকার সবচেয়ে বেশি সংখ্যক অফিস রয়েছে। এখানে রয়েছে বাংলাদেশের সর্বোচ্চ উচ্চতা বিশিষ্ট ভবনগুলির মধ্যে একটি যার নাম সিটি সেন্টার। এইভাবে এটি ঢাকা শহরের কেন্দ্রস্থল ব্যাংকপাড়া-অফিসপাড়া হিসেবে শিরোনাম অর্জন করেছে।  ভূগোল মতিঝিল থানার অবস্থান হচ্ছে -এ। এবং মোট আয়তন ৩.৭ বর্গ কিলোমিটার।  জনসংখ্যার উপাত্ত ২০১১ সালের [http://www.citypopulation.de/php/bangladesh-dhaka.php?cid=2654 সিটি পপুলেশনের] জরিপ অনুযায়ী মতিঝিল থানার মোট জনসংখ্যা হচ্ছে দুই লক্ষ দশ হাজার ছয়'' জন।  আরো দেখুন  বাংলাদেশের উপজেলা  বাংলাদেশের জেলা  বাংলাদেশের বিভাগ  তথ্যসূত্র  বিষয়শ্রেণী:ঢাকা জেলার থানা বিষয়শ্রেণী:মতিঝিল থানা
মমতা চন্দ্রকার (জন্ম ৩রা ডিসেম্বর ১৯৫৮) ছত্তিসগড়ের একজন পদ্মশ্রী পুরস্কার বিজয়ী লোকসংগীত শিল্পী। তাকে ছত্তিসগড়ের নাইটএ্যাঙ্গেল বলা হয়ে থাকে। মমতা চন্দ্রকার ইন্দিরা কলা সঙ্গীত বিশ্ববিদ্যালয় থেকে সঙ্গীতে স্নাতকোত্তর ডিগ্রি লাভ করেন। মমতা ১০ বছর বয়স থেকে গান গাওয়া শুরু করেন এবং ১৯৭৭ সালে আকাশবাণী কেন্দ্র রায়পুর থেকে লোকসংগীতকে পেশা হিসেবে শুরু করেন।   ২০১৬ সালে তিনি তার কাজের জন্য পদ্মশ্রী পুরস্কার অর্জন করেন, এছাড়াও তিনি বেশ কয়েকটি রাজ্যভিত্তিক পুরস্কারও লাভ করেছেন। তার স্বামী প্রেম চন্দ্রকার ছলিউডের একজন চলচ্চিত্র প্রযোজক।  প্রারম্ভিক জীবন মমতা চন্দ্রকার ১৯৫৮ সালে দাউ মহাসিংয়ের ঘরে জন্মগ্রহণ করেন, যার নিজেরও লোকসঙ্গীত বিষয়ে গভীর জ্ঞান ছিল। সে সময় যখন বলিউড সঙ্গীত স্থানীয় লোকসঙ্গীতকে প্রভাবিত করছিলো, তখন তিনি ১৯৭৪ সালে "সোনহা-বিহান" নামে একটি প্রতিষ্ঠান চালু করেন। সোনহা-বিহানের লক্ষ্য ছিল লোকজনের হৃদয়ে ও মনে লোকসঙ্গীতকে বাচিয়ে রাখা। এই উদ্দ্যেশ্যে সোনহা-বিহান ১৯৭৪ সালের মার্চে প্রায় চল্লিশ থেকে পঞ্চাশ হাজার লোকের সামনে সঙ্গীত পরিবেশনা করে। পরবর্তীতে দাউ মহাসিং লোকসঙ্গীতের প্রচারে তার সারাজীবন উৎসর্গ করে। মমতা চন্দ্রকার সঙ্গীতের প্রাথমিক দীক্ষা তার বাবার কাছ থেকে পান। এরপর তিনি সঙ্গীত নিয়ে আরও পড়াশোনার জন্য ইন্দিরা কলা সঙ্গীত বিশ্ববিদ্যালয়ে ভর্তি হন। ১৯৮৬ সালে তিনি ছালিউডের চলচ্চিত্র প্রযোজক ও পরিচালক প্রেম চন্দ্রকারকে বিয়ে করেন। ১৯৮৮ সালপ তাদের এক কন্যা সন্তান জন্ম নেয়।  পুরস্কার  ২০১৮ ছত্তিশগড় বিভূতি অলঙ্করণ   ২০১৬ পদ্মশ্রী পুরস্কার   ২০১৩ ছত্তিশগড় রত্ন    ২০১২ দাউ দুলার সিং মান্দ্রজি সম্মাননা  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:ভারতীয় লোক গায়িকা বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:ছত্তিশগড়ের সঙ্গীতশিল্পী বিষয়শ্রেণী:ভারতীয় লোক গায়ক বিষয়শ্রেণী:ছত্তিশগড়ের ব্যক্তি বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:ছত্তিশগড় বিধানসভার সদস্য ২০১৮-২০২৩ বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:ছত্তিশগড়ের নারী সঙ্গীতজ্ঞ
ক্যাংকুয়াং (ইন্দোনেশিয়: ক্যান্ডি ক্যাংকুয়াং) হল একটি ছোটখাটো অষ্টম শতাব্দীর শৈব মন্দির (ক্যান্ডি বা চণ্ডি  শব্দের অর্থ হিন্দু মন্দির)। এই মন্দিরটি ইন্দোনেশিয়ার পশ্চিম জাভায় কামপুঙ্গ গ্রামে অবস্থিত।  যে কটি হিন্দু-বৌদ্ধ সংস্কৃতির মন্দির পশ্চিম জাভা অঞ্চলে আজ পর্যন্ত আবিস্কৃত হয়েছে তার মধ্যে এই মন্দিরটিও আছে। অন্যান্য মন্দিরগুলির মধ্যে উল্লেখযোগ্য হল বটুজায়া আর বোজোঙ্গমেঞ্জে মন্দির। এই ক্যাংকুয়াং মন্দিরের  দক্ষিণে ৩ মিটার দুরত্বে আরিফ মহম্মদের ১৭শ শতাব্দীর প্রাচীন দরগা অবস্থিত।   অবস্থান  লেলেস শহরটি গারুট শহরে যাবার পথে বানডুঙ্গের ৪০ কিলোমিটার  দক্ষিণ-পূর্বদিকে অবস্থিত। উক্ত মন্দিরটি লেলেস থেকে গারুট যাবার প্রধান সড়কের থেকে বেশ কিছু কিলোমিটার পূর্বদিকে অবস্থিত। মন্দিরটি ১৬.৫ হেক্টর জায়গা জুড়ে একটি দ্বীপে অবস্থিত। দ্বীপটির নাম কামপুঙ্গ গ্রাম। এই জায়গাটির চতুর্দিক সিটু ক্যাংকুয়াং নামক ছোট একটি হ্রদ দ্বারা পরিবেষ্টিত। এই মন্দিরটির কাছে একটি প্রাচীন সানদানি গ্রাম অবস্থিত। এই মন্দির, দরগা, প্রাচীন গ্রাম আর চারপাশের অঞ্চল ও হ্রদ সংরক্ষিত হচ্ছে সাংস্কৃতিক ও পুরাতাত্ত্বিক অভয়ারন্য হিসাবে। প্রাথমিকভাবে পুরো দ্বীপটি হ্রদ-পরিবেষ্টিত ছিল। বর্তমানে কেবল দ্বীপটির উত্তরভাগে হ্রদ আছে,  দক্ষিণ অংশ পুনর্নির্মিত করে সেখানে ধানচাষ করা হয়। সানদানি ভাষাতে পানদান গাছের স্থানীয় নাম থেকে মন্দিরের ক্যাংকুয়াং নামটির উৎপত্তি। এই পানদান গাছ ঐ দ্বীপের চারপাশে দেখতে পাওয়া যায়।   বর্ণনা  thumb|upright|ক্যাংকুয়াং মন্দির ও সম্মুখভাগে আরিফ মুহাম্মদের কবর । মন্দিরটি অ্যানডেসাইট পাথরে নির্মিত। মন্দিরটির ভূতল ৪.৫x৪.৫ মিটার এবং ৮.৫ মিটার উচ্চ। মন্দিরটি পূর্বমুখী, পূর্বদিকে ঢোকার মুখে কয়েকটি সিঁড়ি আছে এবং তারপর মুখ্য ঘর বা গর্ভগৃহ। গর্ভগৃহের মধ্যে একটি পাথরের ছোট ৬২ সে.মি. উঁচু শিবের মূর্তি আছে।  মূর্তিটি ভগ্নদশা প্রাপ্ত, হাতগুলি ভাঙা এবং মুখটি ক্ষয়প্রাপ্ত।  মূর্তিটির পদপ্রান্তে একটি নন্দীর মস্তক ক্ষোদিত আছে। মন্দিরটি বেশ সাধারণ ও কম অলঙ্কার ভুষিত।  মন্দিরের ছাতটি তিনটি লিঙ্গাকার গম্বুজাকৃতি।  মন্দিরটির স্থাপত্য প্রাচীন মধ্য জাভাস্থিত হিন্দু মন্দিরের মত। পাথর ক্ষয়ের হিসাব থেকে এবং মন্দিরটির সহজ সরল আকৃতি থেকে বিশেষজ্ঞদের অভিমত হল মন্দিরটি অষ্টম শতকের আদি যুগের, ডায়েং মন্দিরগুলির সমসাময়িক এবং প্রাম্বানানের মতো  দক্ষিণ-মধ্য জাভার মন্দিরগুলির থেকেও প্রাচীন।  তথ্যসূত্র  বিষয়শ্রেণী:ইন্দোনেশিয়ার প্রত্নতাত্ত্বিক স্থান বিষয়শ্রেণী:ইন্দোনেশিয়ার হিন্দু মন্দির বিষয়শ্রেণী:জাভার মন্দির বিষয়শ্রেণী:৮ম শতাব্দীর হিন্দু মন্দির
বহুগামী বিবাহ সৌদি আরবে পুরুষদের জন্য বৈধভাবে স্বীকৃত। ইসলামী শরিয়া আইন অনুযায়ী যা মুসলিম পুরুষদের চারটি স্ত্রী পর্যন্ত বিয়ে করার অনুমতি দেয়। তবে শর্ত থাকে যে সে তাদের সাথে সমান আচরণ করে এবং তার সমস্ত সম্পদ সমানভাবে ভাগ করে নেয়। যাইহোক সৌদি আরবে বহুবিবাহের প্রতি দৃষ্টিভঙ্গি সাম্প্রতিক দশকগুলিতে পরিবর্তিত হয়েছে এবং বর্তমান সময়ে এটি অনুশীলন করা খুব বিরল হয়ে উঠেছে।  কোভিড-১৯ লকডাউন ব্যবস্থার ফলস্বরূপ সৌদি আরবে বিবাহবিচ্ছেদের হার ২০২০ সালে ৩০% বেড়েছে যখন সৌদি স্ত্রীরা ক্রমবর্ধমানভাবে তাদের স্বামীদের অন্য মহিলাদের সাথে গোপন বিবাহ আবিষ্কার করেছে।   আরো দেখুন    ইসলামে বহুবিবাহ   তথ্যসূত্র    আরো পড়ুন    ইয়ামানি, মহা। সমসাময়িক সৌদি আরবে বহুবিবাহ এবং আইন। ইউনাইটেড কিংডম, গারনেট পাবলিশিং লিমিটেড, ২০২২।  আল-ক্রেনাভি, আলিয়ান। মধ্যপ্রাচ্যে বহুবিবাহের মনোসামাজিক প্রভাব। নেদারল্যান্ডস, স্প্রিংগার নিউ ইয়র্ক, ২০১৩। বিষয়শ্রেণী:এশিয়ায় বহুবিবাহ বিষয়শ্রেণী:সৌদি আরবে নারী অধিকার বিষয়শ্রেণী:সৌদি আরবীয় সমাজ বিষয়শ্রেণী:দেশ অনুযায়ী বহুবিবাহ
ভারতীয় ইউনিয়ন মুসলিম লীগ (আইইউএমএল) (মালায়ালম: ഇന്ത്യൻ യൂണിയൻ മുസ്ലിം ലീഗ്; উর্দু: انڈین یونین مسلم لیگ) (সাধারণভাবে অভিহিত করা হয় লীগ হিসেবে) হল ভারতের একটি রাজনৈতিক সংগঠন। এটি কেরালা রাজ্যর একটি রাজনৈতিক সাংগঠনিক দল হিসেবে ভারতের নির্বাচন কমিশন কর্তৃক স্বীকৃতিপ্রাপ্ত।  কেরালা রাজ্যর ভারতীয় ইউনিয়ন মুসলিম লীগের বর্তমান সভাপতি হলেন সাইদ হায়দার আলী শিহাব থাঙ্গাল।www.frontline.in  ইতিহাস ভারতীয় ইউনিয়ন মুসলিম লীগ ১৯৪৮ সালের ১০ মার্চ তারিখে চেন্নাইয়ের গঠন করা হয়েছিল।  কেরালা বিধানসভা মুসলিম লীগের আসন   ১৪ আসন (১৯৮২),  ১৫ আসন (১৯৮৭),  ১৯ আসন (১৯৯১),  ১৩ আসন (১৯৯৬),  ১৬ আসন (২০০১),  ৭ আসন (২০০৬),  ২০ আসন (২০১১)  নিম্নলিখিত কেরালার আইইউএমল থেকে মন্ত্রী  পি কে কুনহালিকুট্টি (প্রতিষ্ঠান, আইটি, ওয়াকফ, হজ্ব) ড এম.কে মুনির (সামাজিক উন্নয়ন, পঞ্চায়েত্) বি কে ইব্রাহিম কুনজু (গণপূর্ত) পি জে আব্দুর রব (শিক্ষা) মনজালামকুঝি আলী (সংখ্যালঘু কল্যাণ কর্পোরেশন, পৌরসভা)  কেন্দ্রীয় সরকার দল ই আহমেদ - এক্সটার্নাল এ্যাফেয়ার্স রাজ্য মন্ত্রক অন্যান্য অবস্থান  ই.টি মুহাম্মদ বশির এমপি – সংসদীয় কমিটির কেন্দ্রীয় ওয়াকাট বোর্ড এবং সামাজিক ন্যায়বিচার  এর জন্য সংসদীয় কমিটির সদস্য  তথ্যসূত্র   বহিঃসংযোগ   কেরালার রাজনৈতিক আড়াআড়ির উপর প্রবন্ধ   অফিসিয়াল ওয়েবসাইট   অফিসিয়াল ওয়েবসাইট   বিষয়শ্রেণী:ভারতের রাজনৈতিক দল বিষয়শ্রেণী:মুসলিম লীগ বিষয়শ্রেণী:ভারতের স্বীকৃত রাজ্যস্তরের রাজনৈতিক দল বিষয়শ্রেণী:১৯৪৮-এ প্রতিষ্ঠিত রাজনৈতিক দল বিষয়শ্রেণী:মুসলিম লীগের বিচ্ছিন্ন দল বিষয়শ্রেণী:ভারতের ইসলামি রাজনৈতিক দল বিষয়শ্রেণী:কেরলে ইসলাম বিষয়শ্রেণী:১৯৪৮-এ ভারতে প্রতিষ্ঠিত বিষয়শ্রেণী:ভারতের রক্ষণশীল দল   বিষয়শ্রেণী:১৯৫১-এ প্রতিষ্ঠিত রাজনৈতিক দল
কার্ল ফ্রিডরিখ ফন ভাইৎস্যেকারএই জার্মান ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় জার্মান শব্দের প্রতিবর্ণীকরণ  শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। (; ২৮শে জুন, ১৯১২ - ২৮শে এপ্রিল, ২০০৭) একজন জার্মান পদার্থবিজ্ঞানী এবং দার্শনিক। দ্বিতীয় বিশ্বযুদ্ধের সময় জার্মানিতে ভের্নার কার্ল হাইজেনবের্গ এর নেতৃত্বে যারা নিউক্লীয় অস্ত্র নির্মাণ প্রকল্পে কাজ করেছিলেন তাদের মধ্যে অন্যতম তিনি। এই প্রকল্পের সদস্যদের মধ্যে তিনিই সবচেয়ে বেশি কাল বেচে ছিলেন। তিনি এবং প্রকল্পের অন্যান্য সদস্যবৃন্দ স্বেচ্ছায় জার্মানির জন্য নিউক্লীয় বোমা তৈরির চেষ্টা করছিলেন কি-না তা নিয়ে সংশয় রয়েছে।   গ্রহ গঠনতত্ত্ব  ভাইৎস্যেকার জেরার্ড কাইপারের সাথে মিলে একটি সম্পূর্ণ গ্রহ গঠনতত্ত্ব প্রবর্তন করেছিলেন।The Creation of the Universe - George Gamow. বঙ্গানুবাদ - জগত ও মহাজগত, মোহাম্মদ আবদুল জব্বার। পৃষ্ঠা - ৫  পাদটীকা   তথ্যসূত্র    আরও দেখুন   সিএনও চক্র  লিকুইড ড্রপ মডেল  গোপী কৃষ্ণ  কুন্ডালিনি   বহিঃসংযোগ   Annotated bibliography for Carl Weizsacker from the Alsos Digital Library for Nuclear Issues  বিষয়শ্রেণী:জার্মান পদার্থবিজ্ঞানী বিষয়শ্রেণী:২০শ শতাব্দীর জার্মান দার্শনিক বিষয়শ্রেণী:কিয়েলের ব্যক্তিত্ব বিষয়শ্রেণী:টেম্পলটন পুরস্কার বিজয়ী বিষয়শ্রেণী:ভাইৎস্যেকার পরিবার বিষয়শ্রেণী:১৯১২-এ জন্ম বিষয়শ্রেণী:২০০৭-এ মৃত্যু বিষয়শ্রেণী:মাক্স প্লাংক পদক বিজয়ী বিষয়শ্রেণী:স্ট্রসবার্গ বিশ্ববিদ্যালয় অনুষদ বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:জার্মান লুথারান বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিজ্ঞানের দার্শনিক বিষয়শ্রেণী:লুথারান শান্তিবাদী
থাম্ব|এয়ার বাংলাদেশের বোয়িংএয়ার বাংলাদেশ ছিল বাংলাদেশ ভিত্তিক একটি বিমান সংস্থা। এটি ২০০০ সালে প্রতিষ্ঠিত হয়েছিল এবং ২০০৫ সালে বিলুপ্ত হয়েছিল।   কোড ডেটা   আইএটিএ কোড: বি ৯  আইসিএও কোড: বিজিডি  কলসাইন : এয়ার বাংলা   বহর  এয়ার বাংলাদেশ (বিমান বাংলাদেশ এয়ারলাইন্সের সাথে কোনও সম্পর্ক নেই) কেবলমাত্র একটি পুরানো জেট বিমান চালনা করতো- বোয়িং ৭৪৭-২৬৯বি (এসএফ) (নিবন্ধকরণ এস৩-এডিটি)। বিমানটি এয়ার বাংলাদেশ ২০০৪ সালের আগস্টে অধিগ্রহণ করেছিল এবং একে একটি মৌলিক এবং কালিটা এয়ার রঙে আঁকা হয়েছিল।   ইউরোপীয় ইউনিয়নের নিষেধাজ্ঞা  এয়ার বাংলাদেশকে ইইউ এর আকাশসীমায় প্রবেশ নিষিদ্ধ করা হয়েছিল। এই সিদ্ধান্তের কারণগুলি হল সুরক্ষার ঘাটতি, পাশাপাশি বিমান সংস্থাটির অপারেশনের অস্বচ্ছতা।Fly Well portal  (Which contains links to the common air transport policy) , European Commission, March 22, 2006 কমিশন মূল্যায়ন করেছে যে এয়ার বাংলাদেশকে একটি কঠোর পরিচালনামূলক বিধিনিষেধে থাকতে হবে।Commission Regulation (EC) No 474/2006 of 22 March 2006  (PDF-file) , European Commission, March 22, 2006   তথ্যসূত্র   বিষয়শ্রেণী:বিমান পরিবহন সংস্থা বিষয়শ্রেণী:বাংলাদেশের বিমান পরিবহন সংস্থা বিষয়শ্রেণী:বাংলাদেশের বিলুপ্ত বিমান পরিবহন সংস্থা বিষয়শ্রেণী:২০০৫-এ বাংলাদেশে বিলুপ্ত বিষয়শ্রেণী:২০০০-এ প্রতিষ্ঠিত বাংলাদেশী কোম্পানি
__NOTOC__ ১২১ জুলীয় বর্ষপঞ্জীর একটি সাধারণ বছর যেটি মঙ্গলবার দিয়ে শুরু। সেই সময়ে এই বছর ভেরুস ও উগুর-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৭৪ বছর; রোম প্রতিষ্ঠার বছর)। এই বছরকে ১২১ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী  ♦ সম্রাট হাড্রিয়ানের নামে  স্কটল্যান্ডে হাড্রিয়ান ওয়াল নামক দীর্ঘ প্রাচীর নির্মাণ করা হয়।  ♦ পোপ আলেকজান্ডার নিহত হন। প্রথম সেস্কটাস নতুন পোপ হিসাবে অভিষিক্ত হন।   এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:১২১
অ্যান পাটজওয়াল্ড (; জন্ম: ২ জুলাই ১৯৮৯) একজন জার্মান ১.০ পয়েন্টে হুইলচেয়ার বাস্কেটবল খেলোয়াড়। ২০১৬ সালে, রিউ দি জানেইরু গ্রীষ্মের প্যারালিম্পিকে জার্মানিকে হুইলচেয়ার বাস্কেটবল দলের প্রতিনিধিত্ব করে রৌপ্য পদক লাভ করেছিলেন। এই উল্লেখ সফলতার জন্য জার্মানির রাষ্ট্রপতি জোয়াচিম গৌক জার্মানি দলকে জার্মানের সর্বোচ্চ ক্রীড়া সম্মান, সিলবারনেস লরবার্ব্লাট (সিলভার লরেল লিফ) দিয়ে ভূষিত করেছিলেন।   জীবনী  ১৯৮৯ সালের ২রা জুলাই, অ্যান পাটজওয়াল্ড গুবন শহরে জন্মগ্রহণ করেছিলেন। তাঁর খেলোয়াড় জীবনের প্রায় ইতি হয় যখন এক মোটর সাইকেলের দুর্ঘটনা তাঁর কোমর থেকে পক্ষাঘাতগ্রস্ত করে দেয়, তিনি হাল না ছেড়ে হুইলচেয়ার বাস্কেটবল খেলা শুরু করবার সিদ্ধান্ত নেন। ২০১২ সালে হুইলচেয়ার বাস্কেটবল খেলতে শুরু করেছিলেন। খেলাধুলার মধ্যে দিয়ে তিনি তাঁর জীবনের পুনঃপ্রতিষ্ঠা করবার পথ খুজ পান এবং তিনি হুইলচেয়ার বাস্কেটবল, টেবিল টেনিস এবং ব্যাডমিন্টন এই খেলাগুলি বিবেচনা করেছিলেন। তিনি বাড়ি ফিরে দেখতে পান যে তাঁর এক প্রতিবেশী হুইলচেয়ার বাস্কেটবল খেলেছে এবং তিনি স্থানীয় লীগেও খেলতে শুরু করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:২০১৬ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড় বিষয়শ্রেণী:২০১৬ গ্রীষ্মকালীন প্যারালিম্পিকে পদক বিজয়ী